BIOTEC บวกแรง 10% นิวไฮรอบ 2 เดือน เก็งผลงานปี 65 โตแกร่ง
BIOTEC บวกแรง 10% นิวไฮรอบ 2 เดือน เก็งผลงานปี 65 โตแกร่ง ตามรายได้น้ำมันปาล์ม-เดินเรือหนุนเด่น
BIOTEC บวกแรง 10% นิวไฮรอบ 2 เดือน เก็งผลงานปี 65 โตแกร่ง ตามรายได้น้ำมันปาล์ม-เดินเรือหนุนเด่น
17 ม.ค. 2566

ผู้สื่อข่าวรายงานว่า วันนี้(17 ม.ค.66) ราคาหุ้นบริษัท ไบโอ กรีน เอ็นเนอร์ยี่ เทค จำกัด (มหาชน) หรือ BIOTEC ณ เวลา 16:05 น. อยู่ที่ระดับ  1.01 บาท บวก 0.09 บาท หรือ 9.78% ราคาสูงสุด 1.03 บาท ราคาต่ำสุด 0.91 บาท  ด้วยมูลค่าซื้อขาย 142.05 ล้านบาท ราคาหุ้นวิ่งแรงในรอบ 2 เดือน โดยเทียบตั้งแต่หุ้นยืนที่ระดับ 1.01 บาท เมื่อวันที่ 1.01 บาท

สำหรับผลการดำเนินงานงวด 9 เดือนแรกปี 65 สิ้นสุดวันที่ 30 กันยายน 2565 ว่า บริษัทฯ มีรายได้จากการขายและให้บริการเท่ากับ 3,065.93 ล้านบาท เพิ่มขึ้น 2,841.75 ล้านบาท เมื่อเทียบจากปีก่อนที่มีรายได้ 224.18 ล้านบาท หรือคิดเป็น 1,267.62% และมีกำไรสุทธิที่ 207.97 ล้านบาท เพิ่มขึ้น 198.90 ล้านบาท เมื่อเทียบจากปีก่อนที่มีกำไรสุทธิ 9.07 ล้านบาท หรือคิดเป็น 2,192.94%
โดยแบ่งเป็นสัดส่วนรายได้จากธุรกิจพาณิชย์นาวี 414.39 ล้านบาท เพิ่มขึ้นจากช่วงเวลาเดียวกันของปีก่อน 190.21 ล้านบาท หรือ 84.85% ในขณะที่ธุรกิจผลิตและจำหน่ายน้ำมันไบโอดีเซล และกลีเซอรีน มีรายได้ 2,651.54 ล้านบาท เพิ่มเข้ามาเป็นปีแรก
ทั้งนี้คาดว่าผลการดำเนินงานทั้งปี 65 จะเติบโตโดดเด่น เนื่องจากงวด 9 เดือนแรกปีนี้กำไรสูงกว่าทั้งปี 64 อยู่ที่ 69.01 ล้านบาท
